lflage/wiki-talks huggingface dataset:
Descusión:Lista de picos d'a provincia de Teruel

message: D'entre los cambios feitos, beluns ortograficos (Peñacalva ya existiba en lo periodo medieval aragonesoparlant y se puede escribir tranquilament como Penya Calva), quiero destacar que en qüestión de vinclos no se feba distinción entre los picos y sierras en Palomera, Pelarda y Modorra, y esto leva a confusions importants. Por eixemplo lo Pico Modorra no ye en Sierra Modorra sino en la Sierra de Cucalón.--EBRO (descusión) 20:14 3 set 2018 (UTC)

message: Bi ha documentacions medievals en unas quantas comarcas terolanas d'oronimos Molatiella/Moratiella, mesmo en la sierra d'Albarrazín cerca de la muga con Castiella. Encara que no tienga la referencia exacta pa estos dos oronimos con vertices cheodesicos, si que existió esta denominación porque son oronimos antigos, que se remontan a una formación en aragonés: Moleta+-iella > *Moletiella > Molatiella, igual como en Romero+-eda > Romereda > Romareda. En aragonés terolano existioron formacions como Lomatiella y Poyatiella. Como ye razonable que en lo futuro pueda documentar Molatiella u Moratiella pa los oronimos en qüestión si se publican mes textos locals, (se documentan en la provincia a lo norte y a lo sud de Gúdar), los rearagonesizo con -iella porque ye lochico que haigan existiu asinas en lo suyo orichen. Si hesen estau modernos y d'orichen castellán habrían apareixiu como Muelecilla).--EBRO (descusión) 20:26 18 feb 2019 (UTC)
replies: text: Lo mesmo criterio emplegaré pa los toponimos fosilizaus *Serretilla / serratilla y lomatilla que corresponden a antigas serratiellas, lomatiellas y poyatiellas en aragonés local y mozarabe. Lo castellán no chenera estos toponimos porque daría serrilla, serrecilla, lomilla.--EBRO (descusión) 05:46 27 abr 2021 (UTC)
thread_title:  Molatiella y Moratiella
Descusión:Serra d'el Chordal

message: Como nombre de categoría comarcal creigo que en aragonés pega mes sierras de Ribagorza que en Ribagorza. La forma sierras en Ribagorza la veigo u como forzada u como anglicismo. Como dice Chabier Lozano Sierra, la preposición de tamién tiene valua de locativo. En las luengas chermanicas bi ha emplegos que in que contrastan con emplegos de de en las luengas romances (de fueras de lo francés por influencia chermanica). Por eixemplo famous places in London = lugares famosos de Londres.--EBRO (descusión) 21:12 24 may 2019 (UTC)
replies: text: Cambeau ;) . En este caso sí que sonaba forzau, pero no diría que ye un uso barbaro. Si bien de pueda estar locativo, queda claro que tamién en ye en. Lugares famosos de Londres = Lugares famosos en Londres. --Lascorz (descusión) 21:38 24 may 2019 (UTC)

message: Aragón ye entre dominios lingüisticos y culturals a on que traducen los chenericos. Si en l'ambito catalán traducen Serra Nevada y en l'ambito castellán traducen atros chenericos..., igual como a vegadas en ambient anglosaxón traducen sierra de por range...en la wikipedia aragonesa hemos de mantener lo chenerico sierra pa los articlos oronimicos referius a ambients ibero-romances y galo-romances sigan sierra u serra. En atros articlos oronimicos hemos emplegau los chenericos pueyo, pui, mollón, ecetra porque pa territorio aragonés las fuents conservadas no siempre indican los chenericos orichinals. Yo conservaría lo títol sierra d'el Chordal con la diftongación mayoritaria en aragonés ribagorzano, diferent de la no diftongación de lo catalán ribagorzano.--EBRO (descusión) 14:26 27 feb 2021 (UTC)
replies: text: Veigo que si en l'aragonés local de transición ye asinas, bi ha una chustificación.--EBRO (descusión) 14:31 27 feb 2021 (UTC)
thread_title:  Chenerico
Descusión:Sierra Carrascosa

message: En la guía fisica de España de Julio Muñoz Jiménez y Concepción Sanz Herráiz dicen que l'altara d'esta sierra ye de 1564 m, y si lo dicen ye porque en bell mapa topografico a escala d'Aragón u d'una buena sección de la peninsula lo rotulo sierra de Carrascosa ye en diagonal dende la Muela Mujer, que ha estau descrita con esta altaria u con atras pareixidas. En mapas con escala mas detallada la Muela Mujer ye una cosa y la [[sierra Carrascosas unatra, bien despartidas por lo tallo de lo barranco d'el Reguero. Las obras descriptivas de la cheografía fisica y la cheolochía locals distinguen entre estas dos altiplanicies y en garra caso incluyen la Muela Mujer (mas gran y bien definida) en la sierra Carrascosa (a menor altaria, mas larga, de bells 1200 m y pico), a sobén se nombran a continación la una de l'atra.--EBRO (descusión) 10:47 14 chul 2019 (UTC)

message: La imachen que posé en infobox ye la que tienen en la versión anglesa de l'articlo. Repasando la zona veigo que ye en un cabo de la sierra de Bordón y no en la sierra Carrascosa. Si en la wikipedia anglesa lo han posau ye porque en mapas topograficos d'escala menor a la de l'exercito lo rotulo sierra Carrascosa cubre zonas entre Muela Mujer y la sierra de Bordón, toponimos que s'ignoran en estos mapas menos detallaus de los "Atlas". Como lo toponimo sierra de Bordón tiene la mesma categoría que sierra Carrascosa en los mapas de l'exercito y comarcal, y tamién en las descripcions cheograficas que los acompanyan, paso a tirar la imachen sin posibilidat encara de substituir-la.--EBRO (descusión) 15:18 27 chul 2019 (UTC)
thread_title:  Imachen
Descusión:Fontarón

message: Fontarón no es un municipio si no,una parroquia, podrías cambiar eso pls? DJose Méndez (descusión) 15:31 25 ago 2019 (UTC)
replies: text: En garra puesto d'o texto se face ista afirmación.--Cembo123 (descusión) 16:12 25 ago 2019 (UTC)
thread_title:  Hola
Descusión:Museu de l'Exercito

message: ¿Museu de l'Exercito o Museu d'o Exercito?
--EduardoGG (descusión) 10:06 12 set 2019 (UTC)
replies: text: As dos podrían ser validas probablement seguntes a zona. Tresladé l'articlo por coderencia con atros como Lista de unidatz melitars d'o Exercito de Tierra d'Espanya por Comunidat Autonoma. En cheneral bi ha mas aparicions en Biquipedia de "o exercito" (671) que de "l'exercito" (227). Manimenos fendo una gollada a la gramatica de l'Academia de l'aragonés, sinyala que nomás no s'habrían d'apostrofar os masculins que prencipien por "(h)es-" (difueras de casos en que s'emplegue l'articlo "el", en variants dialectal), pero sí a resta, y apareixen eixemplos apostrofados como "l'exito" u "l'exterior", con parolas que prencipian con "ex-". Asinas que podemos prener como estándar "l'exercito" y tresladar tamién a o menos os atros articlos en os que apareixca en o títol. Salut! --Willtron (descusión) 05:23 13 set 2019 (UTC)
thread_title:  Nombre
Descusión:Váci utca

message: Can you please add sources to the article? Kapeter77 (descusión) 04:22 11 avi 2019 (UTC)
replies: text: L'articlo ye una traducción en apariencia d':en:Váci Street pero sin as dos afirmacions que allí son referenciadas. --Lascorz (descusión) 00:30 12 avi 2019 (UTC)
replies: text: :Lascorz I can see, though pages need sources!Kapeter77 (descusión) 01:00 4 chi 2020 (UTC)
replies: text: ::1) As "fuents" que aportas no dicen cosa sobre a información que ye en l'articlo. Ye una pachina de turismo d'a ciudat, aleatoria en relación a l'articlo. Por ixo s'ha borrau con razón = spam. 2) As afirmacions sobre as que demandas fuents son identicas a las que no son referenciadas en a Wikipedia en anglés, d'an ye sacada la información. Por qué tanto interés en que as referencias sían aquí y no pas allí? No veigo que en en:wiki i haigas gosau demandar cosa. As normas son as mesmas. --Lascorz (descusión) 01:02 5 chi 2020 (UTC)
thread_title:  Sources
Descusión:Amor

message: Buenas, la forma amor nomás se documenta en cheso moderno y pareix una ultracorrección relacionada con o verbo aimar (que sí que existe en cheso, con significau de fer goyo). Amor ye la forma historica, la que se diz en totas las variedatz vivas de l'aragonés (y tamién en cheso, como en Domingo Miral, P. Lera u Victoria Nicolas). Habríanos de fer la reendrecera a la enversa, enta amor. Los vinclos dende atros articlos ya son dividius a partes iguals entre los dos lemas. --Juan Pablo (descusión) 12:10 7 abr 2020 (UTC)
replies: text: Feito! --Willtron (descusión) 05:14 9 abr 2020 (UTC)
thread_title:  Redirichir enta Amor
Descusión:Racismo

message: Please help to translate the Black Lives Matter Logo for this wikipedia (:an:wiki): :File:Black Lives Matter logo.svg 
Translate the text BLACK LIVES MATTER from english to the language of this wikipedia: Aragonés 
* The translation must be divided into three lines
* The translation must be given in the following format: (LINE1)(LINE2)(LINE3)
* Give numbers in brackets for number of line
* The translation must be in capital letters
* It is no problem if a line consits of more than one word
* The expression LIVES:
** The expression LIVES appears in yellow letters over black background, this expression must be marked in bold
** Depending on the language, the expression LIVES is in line1, line2 or line3
*** (LINE1)(LINE2)(LINE3)
*** (LINE1)(LINE2)(LINE3)
*** (LINE1)(LINE2)(LINE3)
; Examples:
* English: (1 BLACK)(2 LIVES)(3 MATTER)
* German: (1 SCHWARZE)(2 LEBEN)(3 ZÄHLEN)
Please give a translation as described. Then I will create a new logo corresponding to your input and make it available. I will not change the orginal file. 
To get further information see: :en:Black Lives Matter 
Thank you --Mrmw (descusión) 20:13 7 chun 2020 (UTC)
replies: text: ::i canceled this request as there are to many difficultis and missunderstandings in translation in other languages - i wont create logos
replies: text: ::thanks for your help
replies: text: ::orginal request

text: ::--Mrmw (descusión) 18:22 8 chun 2020 (UTC)
thread_title:  Black Lives Matter Logo in different languages
Descusión:Estau La Guaira

message: Cembo123 El traslado de "Vargas" a "Estato La Guaria" fue realizado por un usuario que ha editado disruptivamente en varios idiomas. ¿Por favor podrías explicar por qué se ha revertido mi última edición? --Jamez42 (descusión) 13:27 26 chul 2020 (UTC)
Cambió el nombre oficial a mediados de 2019.--Cembo123 (descusión) 00:01 30 chul 2020 (UTC)
thread_title: Vargas
Descusión:Craving (drogadicción)

message: A palabra «delera» no ye equivalent a l'anglicismo «craving», significa afición u devoción por una cosa u persona. Un pai que tiene delera con su filla, por eixemplo, u un nino con un chuguet. En o Dizionario Breu de Santiago Bal Palazios, que se cita en as referencias d'iste articlo, amaneixe con ixe significau y no pas con o relacionau con as drogadiccions que se describe en l'articlo. --Lascorz (descusión) 14:24 6 avi 2021 (UTC)
replies: text: Pasaus uns dias sin respuesta, treslado a pachina enta Craving (drogadicción). --Lascorz (descusión) 18:52 23 avi 2021 (UTC)
thread_title:  Adaptación incorrecta
Descusión:Raphanus sativus

message: A rabaneta ye una variedat de rabano, más fina y que se puede comer cruda. Agora no tiengo tiempo de mirar-lo en os vocabularios pa poder-lo documentar en a zona mía, pero en casa mía tamién se feba la diferencia entre «rabanos» (asinas, con pronunciación plana -como os plaTAnos d'introducción más tardana-) y «rabanetas», anque ixo no gosa querer decir que no pertenezcan a la misma especie botanica: son variedatz de cultivo. O propio Libro de As Matas y Os Animals de R. Vidaller, que s'emplega como referencia d'o nombre popular en iste articlo, se i diz [P. 85] que «rabaneta» ye una variedat (sigla bar., mirar l'apéndiz d'alcorces que emplega l'autor en a pach 6.), cita que s'obtenió en Sos. En l'atra definición complementaria [P. 275] esplica que «rabaneta» en ixa zona ye «rábano pequeño que se come como ensalada». No ye sinonimo de rabano en cheneral. Isto gosa pasar con muitas hortalizas, que además d'as chenerals tienen variedatz concretas que s'emplega pa cosas concretas. O Dizionario de Vidaller ye una obra muit completa pero no ye tan fácil d'usar como en primeras nos podrinos pensar, y cal mirar-se enantes os apéndices pa entender a mecanica y, prou que sí: tornar ara sí y ara tamién a buscar as siglas que acompanyan a cada palabra, cada vez que lo emplegas. Ye una mica más pesau, pero a-saber qué útil pa preservar a diveridat lexica aragonesa. --Lascorz (descusión) 17:39 23 chi 2022 (UTC)
replies: text: Fernando Romanos en o suyo Diccionario Aragonés-Castellano Castellano-Aragonés (Ed. Transiberiano), documenta ravano, con entonación plana tal como tos digo y en a grafía de l'EFA. --Lascorz (descusión) 17:46 23 chi 2022 (UTC)
replies: text: :no lo sé. He trobau que amaneixe "rabaneta" per la voz castellana "rábano" en Aragonario (https://aragonario.aragon.es/search/?q=r%C3%A1bano&l=es-ar), en lo vocabulario caspolino de Rafael Barceló (https://ifc.dpz.es/recursos/publicaciones/31/44/_ebook.pdf) y en lo vocabulario de Viello Sobrarbe de Chabier Tomás Arias (https://issuu.com/diputacionprovincialdehuesca/docs/el_aragon_s_del_biello_sobrarbe) Iggy1975 (descusión) 15:07 24 chi 2022 (UTC)
thread_title:  Rabaneta
Descusión:Euskadi Ta Askatasuna

message: Su condición de grupo terrorista fue plenamente admitida por numerosos Estados y las principales organizaciones internacionales. Además de España y Francia7​ —países de actuación—, la Organización de las Naciones Unidas,8​9​ la Unión Europea,10​ el Consejo de Europa,11​ el Reino Unido,12​ Estados Unidos, Canadá,13​ Venezuela,14​ la Organización de Estados Iberoamericanos15​ y la Europol16​ consideran a ETA como organización terrorista.
thread_title:  Es una organización terrorista
Descusión:Río de Chelva

message: Río Tuéjar abría d'estar o punto prenzipal d'azeso y no Río de Chelva. Veánse referenzias d'a edizión 30/06/2022. 88.19.125.122 16:31 30 chun 2022 (UTC)
replies: text: Sí, pero aquí emplegamos ista denominación porque ye a que s'ha puesto documentar en aragonés (igual que Guadalaviar) y d'ista forma conservamos tamién o toponimo. Os pleitos sobre a denominación en castellán son bien descritos en l'articlo --Willtron (descusión) 05:51 1 chul 2022 (UTC)
replies: text: :Quereba dezir Río Tueixa, que tamién ye un toponimo aragonés.

text: :Seguntes indica a parte de Toponimia de l'articlo, Río de Chelva ye un termin istorico y nos indica que Chelva yera entendida como una churisdizión superior que actualmén no ye. Y Río Tueixa ye o nombramiento ofizial y ampliamén azeutata.

text: :No podemos fer una similitut con o toponimo Guadalaviar/Turia, ya que ye zierto que iste río ye conoxiu a lo largo d'a istoria y actualmén por Guadalaviar en Aragón, cosa que no suzede con Río de Chelva que podríanos considerar-lo como un arcaismo. 88.19.125.122 16:32 1 chul 2022 (UTC)
thread_title:  Toponimo incorreuto
Descusión:Italia meridional

message: http://demo.istat.it/bilmens/query.php?anno=2019&lingua=ita&Rip=S4&Reg=R00&Pro=&Com=&submit=Tavola is dead link. Can you change it to this link?
web.archive.org/web/20210513152656/http://demo.istat.it/bilmens/query.php?anno=2019&lingua=ita&Rip=S4&Reg=R00&Pro=&Com=&submit=Tavola Pitachu (descusión) 23:22 23 set 2022 (UTC)
thread_title:  Dead link
Descusión:Jódar

message: Quala ye la referencia ta lo presunto exotoponimo Chódar?. U ye un exotoponimo inventau?. 79.152.180.60 09:30 7 oct 2022 (UTC)
replies: text: Veigo que en cuentas de responder se repite un falso exotoponimo con Valdepeñas de Chaén‎ y que bi'n hay d'atros en Lista de municipios de Chaén. Pos bien, aquí remata la mía colaboración aquí. Adiós.
replies: text: :Buena tardi... Primero decir que aquí as respuestas no son instantanias, en un periodo de menos de meya hora entre os dos comentarios anteriors ye normal que dengún no haiga puesto contestar, somos muit poca chent y no totz revisamos totz os articlos. Manimenos dentrando en o tema, veigo que a lista la creyó fa más de 10 anyos una cuenta anonima... evidentment totz os exotoponimos sin referencia en aragonés son "inventaus" y s'habrían de tresladar a o suyo nombre oficial. Lo puet fer qualsiquiera sin problema, no cal asperar respuesta ni confirmación si l'acción ye plenament chustificada. Salut --Willtron (descusión) 12:13 7 oct 2022 (UTC)
replies: text: ::ola, ye cierto que sigo a lista que amaneix en Lista de municipios de Chaén. Talvez ista discusión ha de tresladar-se allí ? salut --Iggy1975 (descusión) 13:17 7 oct 2022 (UTC)
replies: text: :::D'alcuerdo, Willtron, hei pensau que Iggy1975 no quereba responder, en veyer que continaba editando articlos. Tanimientres en una cosa yes equivocau: un usuario anonimo no puet tresladar garra articlo. 79.152.180.60
thread_title:  Referencia de l'exotoponimo
Descusión:Ilesia de Sant Pero de Múnich

message: Estoy que o nombre de l'articlo caldría que estase Ilesia de Sant Per de Múnich. Todas as ilesias d'a Biquipedia tienen o suyo nombre traduciu, menos bellas ilesias de Múnich, veigo. Creigo que nomás que si ye un nombre popular diferent de l'advocación d'o santo titular sería aceptable emplegar un nombre no traduciu, u tamién si existise una denominación no traducida d'emplego freqüent. 79.152.180.60 19:55 11 oct 2022 (UTC)
replies: text: Sí, correcto, sería millor que o nombre estase, como en atros casos, en aragonés. Foi agora o treslau. --Willtron (descusión) 05:09 12 oct 2022 (UTC)
thread_title:  Nombre d'a ilesia
Descusión:Parentesi

message: No sería millor en singular, parentesi?. 83.247.136.70 07:35 13 oct 2022 (UTC)
replies: text: si, creigo que si. Voi a intentar cambiar-lo Iggy1975 (descusión) 07:42 13 oct 2022 (UTC)
thread_title:  Singular u plural
Descusión:Invasión rusa d'Ucraína de 2022

message: Caldría marcar iste articlo a escape con a plantilla de "correchir". Nomás veyer escrita bella cosa sobre que "ye lo mayor ataque militar convencional en GOSO europeu" en as primeras linias fa mal a los uellos. Ixo sin contar con vinclos mal enlazaus, palabras rarizas, frases inconexas... 79.152.180.60 18:02 13 oct 2022 (UTC)
replies: text: Sí, pareixe que ye una traducción automatica u bella cosa asinas. Meto a plantilla --Willtron (descusión) 05:02 14 oct 2022 (UTC)
thread_title:  Correchir
Descusión:Turista espacial

message: Caldría tresladar ista pachina a lo suyo nombre correcto. Veigo que "turismo" y las suyas variants (turista, turistico, etc) amanixen muitas vegadas en cuentas de torismo.... 79.152.180.60 20:12 19 oct 2022 (UTC)
thread_title:  Turista --> Torista
Descusión:Ecuador

message: en castellán ye Ecuador, manimenos en aragonés no sería Equador? (como en catalán u l'occitán) Iggy1975 (descusión) 15:40 21 oct 2022 (UTC)
replies: text: Hola. No ye un nombre patrimonial en aragonés, ye lo mesmo caso que El Salvador, que no ye pas O Salvador. 79.152.180.60 15:42 21 oct 2022 (UTC)
replies: text: :Sí, en iste caso i hai idiomas que lo traducen dreitament, por eix. en catalán "Equador" u francés "Équateur", pero atros muitos no lo fan como l'alemán, anglés, hongaro u italiano. Ye verdat que tampoco no traducimos "El Salvador" u "Honduras", pero sí adaptamos graficament "Uruguai" y "Paraguai"... No sé, yo trobo que as dos solucions "Ecuador" y "Equador" podrían tener chustificación con a grafía actual, se podría debatir. Manimenos sí que ye verdat que en absencia d'una norma oficial en aragonés pa ista mena de macrotoponimos talment caldría asperar a veyer que diz en o futuro sobre iste caso l'Academia (mesmo puet estar que cambee la grafía y agora s'haiga d'escribir sí u sí "Ecuador") --Willtron (descusión) 04:48 24 oct 2022 (UTC)
thread_title:  Equador u Ecuador?
Descusión:Alberto Martín Álvarez

message: Caldría apanyar ta que no pase ixo, que se plegue en ista articlo dende a lista de bispes de Zaragoza. Lazaro d'Aragón (descusión) 19:08 25 oct 2022 (UTC)
replies: text: He feito l'articlo d'o bispe Martín Álvarez que ya incluye o enlace a iste articlo. --Willtron (descusión) 05:27 26 oct 2022 (UTC)
thread_title:  Rendrecera problematica
Descusión:José Soler Llop

message: No coinciden as webs. Seguntes Ciberche ye naixiu de Balears, sin calendata; seguntes BD Fútbol, de Mequinenza. Lazaro d'Aragón (descusión) 19:33 25 oct 2022 (UTC)
replies: text: Pués aquí meten que ye catalán. Deixo sin indicar lo puesto de naixencia en l'articlo per las dubdas. --Cembo123 (descusión) 21:18 25 oct 2022 (UTC)
replies: text: :No puedo veyer l'enlace, pero sí, veigo que ye prou dandalioso lo suyo puesto de naixencia, millor dixar-lo en blanco dica poder-lo confirmar.... Lazaro d'Aragón (descusión) 21:21 25 oct 2022 (UTC)
He trobau unatra web que diz que naixe de Mequinenza pero no meten las fuents. Puede estar que estase naixiu de Mequinenza pero d'o colechio catalán de arbitros. Ya intentaré averiguar más.

text: :Ciberche no ye fiable, de Luis Iglesias Gracia meten que ye de Castiella y Leyón y bdfútbol y ADAR coinciden en calendata y que ye de Zaragoza.--Cembo123 (descusión) 19:17 27 oct 2022 (UTC)

text: No conoixo pas guaire la calidat d'as fuents de fútbol, pero hei visto que BD Fútbol parixe que tien datos más fiables. Yo metería los datos de BD Fútbol, en adhibindo-los como referencia a la suya pachina. Tamién se puet mirar qualas fuents emplegan en wikis como l'espanyola, l'italiana, l'alemana, a portuguesa, a francesa u l'anglesa, que ells seguro que tienen fuents fiables. Lazaro d'Aragón (descusión) 19:24 27 oct 2022 (UTC)
thread_title:  Dandalos
Descusión:Rosalía (cantaire)

message: A que nombre lo quiers tresladar creigo que asinas ya queda claro qui ye y no puede haber confusión con unatro articlo. Cembo123 (descusión) 13:19 13 nov 2022 (UTC)
replies: text: Sí, cal tresladar l'articlo Rosalía a Rosalía (cantaire), porque Rosalía ye un nombre común, mesmo que Chuan, Alberto u Francisco. Ixos espacios ye millor reservar-los ta fer un articlo d'o nombre, con un "atros usos" que enlace a una desambigación, Rosalía (desambigación). Lazaro d'Aragón (descusión) 14:10 13 nov 2022 (UTC)
thread_title:  Treslado
Descusión:Capdeguaita

message: La propia parola "capdeguaita" ya indica que ye un chefe, no un guardia, y de feito iba acompanyau d'os hombres d'a decena, que yera la companyia de guaitas (guardias); en catalán lo definen como "caporal de policía", que vendría a estar un "cabo de una compañía de policías" en castellano. Francho (descusión) 18:45 29 nov 2022 (UTC)
replies: text: En a Wikipedia en castellán tienen una plantilla que s'escayece muito en iste caso, que alto y baixo diz "pues hazlo". Ye decir, puetz fer-lo tu mesmo, que bi ha muito treballo ta fer, y siempre vienen muit bien dos mans mas... —Lazaro d'Aragón (descusión) 18:51 29 nov 2022 (UTC)
replies: text: :D'acuerdo. Nomás quereba saber si existe discrepancia con a mía explicación. Francho (descusión) 08:46 30 nov 2022 (UTC)
replies: text: ::Prou que no, garra discrepancia; nomás que bi hai muitismo treballo ta fer y poquetas manos ta fer-lo, que no podemos revisar un per un los quasi 45.000 articlos que tenemos entre la minuscla colla de colaboradors habituals. Si veyes qualsiquier cosa que se pueda amillorar a liver lingüistico u de contenius, ya puetz fer-lo. Nomás piensa que tenemos identificaus :Categoría:Correchir istos articlos que amenistan correccions lingüisticas, ixo aparte d'os que amenistan :Categoría:Wikificar ser wikificaus (dar-lis formato wikipedico) y totz los articlos que no hemos visto que pueden tener defectos. Y ya sabes los poquetz usuarios que somos... Lazaro d'Aragón (descusión) 09:11 30 nov 2022 (UTC)
thread_title:  Caldría afinar la definición
Descusión:Auvernia

message: Creigo que por etimolochía ya que l'occitán vocaliza la L en bels casos, por luengas chirmanas (catalán, italián, piemontés) y en latín Arvenia caldría posar-la en aragonés con L, Alvernia/Alvernya. Caldría que ísenos enta la fuent orichinal. Ye como Loira  que ixe diftongo ye unicament francés pero no pas occitán ni aragonés, que tendría que estar Leir/Leire.
L'Auvergne tient son nom du peuple des Arvernes, dont le nom est généralement interprété comme « ceux qui vivent devant des terres plantées d'aulnes » par composition du préfixe gaulois are (« près de », « devant ») et de verno ou uerno (« aulnes » ou « aulnaies »). Le nom Auvergne est écrit en roman médiéval ou en auvergnat Arvernha, Auvernha, Auvernhe ou dans le nord de la Lozère Alvernhe. La chaîne évolutive de ce toponyme est Arvernia - Alvernia - Alvernha - Auvernha - Auvergne.
Ya lo estudiaretz. mersi 88.5.14.194 12:54 10 avi 2022 (UTC)
thread_title:  Alvernia/Alvernya